From: Ruxandra Ana 
Sent: Monday, June 06, 2011 12:17 PM
To: ….

Subject: Informare cu privire la intrarea in vigoare a Noului Cod Civil la 1 octombrie 2011 si actiuni de formare
            Stimate doamne si stimaţi domni, 

            Având în vedere că la data de 1 octombrie 2011 va intra în vigoare Noul Cod Civil, va informam ca s-a decis constituirea - la nivelul Consiliului Superior al Magistraturii – a unui grup de lucru al cărui obiectiv este stabilirea şi planificarea măsurilor necesare pregătirii sistemului de justiţie pentru intrarea în vigoare a Codului civil. 

            O primă reuniune a grupului de lucru interinstituţional - reprezentanţi ai judecătorilor, procurorilor, grefierilor, avocaţilor, notarilor publici, executorilor judecătoreşti şi societăţii civile - pentru implementarea Noului Cod Civil, a avut loc la data de 2 iunie 2011, reuniune ce a avut in vedere punerea în comun a resurselor disponibile şi asigurarea unei comunicări optime între instituţii a informaţiilor legate de pregătirea profesioniştilor în drept, precum  şi găsirea unor forme rapide şi adecvate de intensificare a acestora.

In cadrul acestei reuniuni, Institutul Naţional al Magistraturii a adus la cunoştinţa celorlalte entităţi prezente - instituţii cu atribuţii în formarea profesională şi asociaţii care sprijină reforma justiţiei – obiectivul principal al Programului de formare continuă pentru anul 2011 ce constă în pregătirea magistraţilor în privinţa modificărilor legislative majore din sistemul legal românesc aduse de intrarea în vigoare a noilor coduri civil, penal, procedură civilă şi procedură penală. Astfel, INM a conceput două proiecte proprii cu finanţare integrală bugetară, intitulate: ”Noul Cod civil. Noul Cod de procedură civilă”, respectiv ”Noul Cod penal. Noul Cod de procedură penală”, realizate în colaborare cu curţile de apel şi parchetele de pe lângă acestea.

In ceea ce priveşte Programul privind „Noul Cod civil. Noul Cod de procedură civilă” - implementarea acestuia a început în luna martie 2011, prin organizarea la Bucureşti, la data de 18 martie 2011, a seminarului destinat formării echipei de formatori care vor susţine în continuare seminarele realizate în materia respectivă. In perioada martie – decembrie 2011 sunt prevăzute a se organiza 16 seminare coordonate în mod direct de INM vor fi realizate la nivelul fiecărei curţi de apel, pentru domeniul dreptului civil/dreptului procesual civil.

In urma dezbaterilor in cadrul grupului de lucru instituţional s-a subliniat nevoia suplimentării formării in ceea ce priveşte Noul Cod Civil  care să asigure o cât mai mare acoperire a nevoilor de formare până la intrarea in vigoare a Codului.

In acest sens, INM îşi propune ca, in colaborare cu toate curţile de apel, să sprijine formarea la nivel descentralizat prin organizarea de seminare suplimentare in domeniul noului cod civil cu expertiza formatorilor INM in acest domeniu, până la data intrării in vigoare a Noului Cod Civil la 1 octombrie 2011.

Astfel, in vederea organizării unui astfel de program suplimentar de formare continuă, ne adresăm in special formatorilor INM din domeniile drept civil si drept procesual civil, dreptul familiei, drept comercial şi cooperare judiciară in materie civilă cu rugămintea de a ne comunica in ce măsură există disponibilitate de timp pentru a participa ca formator la aceste sesiuni suplimentare in cursul lunii septembrie, sesiuni ce se vor desfăşura la nivelul fiecărei curţi de apel din teritoriu.

Costurile cu formatorii pentru aceste seminarii vor fi suportate de INM, cazarea, transportul şi masa acestora vor fi de asemenea acoperite de INM. La fiecare seminar vor participa 1 – 2 formatori INM. 

Cu deosebită consideraţie,

Ruxandra Ana

